**«Мемлекеттік мүлікті сенімгерлік басқаруға беру қағидаларын**

**және Мемлекеттік мүлікті сенімгерлік басқарудың үлгілік шартын бекіту туралы» Қазақстан Республикасы Ұлттық экономика министрінің**

**2015 жылғы 16 қаңтардағы № 17 бұйрығына өзгерістер мен толықтырулар енгізу туралы**

**БҰЙЫРАМЫН:**

1. «Мемлекеттік мүлікті сенімгерлік басқаруға беру қағидаларын   
және Мемлекеттік мүлікті сенімгерлік басқарудың үлгілік шартын бекіту туралы» Қазақстан Республикасы Ұлттық экономика министрінің   
2015 жылғы 16 қаңтардағы № 17 бұйрығына (Нормативтік құқықтық актілерді мемлекеттік тіркеу тізілімінде № 10111 болып тіркелген) мынадай өзгеріс пен толықтырулар енгізілсін:

көрсетілген бұйрықпен бекітілген Мемлекеттік мүлікті сенімгерлік басқаруға беру қағидаларында:

2-тармақ мынадай мазмұндағы 1-1) тармақшамен толықтырылсын:

«1-1) цифрландыру саласындағы уәкілетті орган – цифрландыру және «электрондық үкімет» саласында басшылықты және салааралық үйлестіруді жүзеге асыратын орталық атқарушы орган;»;

8-тармақтағы 5) тармақшаны келесі редакцияда жазылсын;

«5) мемлекеттік цифрлық жүйелерді беру;»

9) тармақша келесі редакцияда жазылсын;

«9) цифрландыру және цифрлық қауіпсіздікті қамтамасыз ету салаларындағы мемлекеттік монополия субъектісіне цифрлық қауіпсіздікті қамтамасыз етуге арналған Ұлттық қауіпсіздік органдары объектілерін беру;»

мынадай мазмұндағы 9-1-тармақпен толықтырылсын:

«9-1. Осы Қағидалардың 8-тармағының

5) тармақшасында көзделген жағдайда мемлекеттік цифрлық жүйелер баланс ұстаушының ұсынысы негізінде тендер өткізбей сенімгерлік басқаруға беріледі. Баланс ұстаушы ақпараттандыру саласындағы уәкілетті органға олардың құнын бағалай отырып, мемлекеттік цифрлық жүйелерді сүйемелдеу жұмыстарының техникалық тапсырмасын және түрлерінің тізбесін ұсынады. Мемлекеттік цифрлық жүйелерді оны дамыту мақсатында сенімгерлік басқаруға беруге жол берілмейді. Баланс ұстаушы ақпараттандыру саласындағы уәкілетті органмен мемлекеттік цифрлық жүйені сенімгерлік басқаруға беруді, оның ішінде оны сүйемелдеуге байланысты шығыстарды келіседі.»;

10-тармақ мынадай редакцияда жазылсын:

«10. Осы Қағидалардың 8 – тармағының 1) және 5) тармақшаларында көзделген жағдайды қоспағанда, объектіні тендер өткізбей сенімгерлік басқаруға беру объектіні сенімгерлік басқаруға беруге арналған өтініштің (бұдан әрі-өтініш) негізінде жүзеге асырылады.»

көрсетілген бұйрықпен бекітілген Мемлекеттік мүлікті сенімгерлік басқарудың үлгілік шартында 2.2-тармақтың 2) тармақшасы мынадай редакцияда жазылсын:

«2) осы Шартқа қосымшаға сәйкес нысан бойынша сенімгерлік басқару Объектісі бойынша Шығыстарды өтеу актісін ұсынған жағдайда, мемлекеттік мүлікті сенімгерлік басқару кезінде өзі жүргізген қажетті шығыстарды (тендерлік негізде Объектіні сенімгерлік басқаруға беру кезінде тендерлік комиссияның тиісті шешімі болған кезде/тендер өткізбей Объектіні сенімгерлік басқаруға беру кезінде басқару органының/баланс ұстаушының ұсынысы болған кезде қолданылады):

сенімгерлік басқаруға берілген Объектілер бойынша сенімгерлік мүлікті пайдаланудан түскен кірістер есебінен және (немесе) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (бюджеттік бағдарлама әкімшісінің атауы) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тиісті бюджеттік бағдарлама әкімшісінің (бюджеттік бағдарламасының атауы)

ағымдағы бюджеттік бағдарламасы бойынша тиісті қаржы жылына арналған бюджетте көзделген қаражат есебінен өтеуге;».

2. Қазақстан Республикасы Ұлттық экономика министрлігінің Мемлекеттік активтерді басқару саясаты департаменті Қазақстан Республикасының заңнамасында белгіленген тәртіппен осы бұйрықтың Қазақстан Республикасының Әділет министрлігінде мемлекеттік тіркелуін және оны алғашқы ресми жарияланғаннан кейін Қазақстан Республикасы Ұлттық экономика министрлігінің интернет-ресурсында орналастыруды қамтамасыз етсін.

3. Осы бұйрықтың орындалуын бақылау жетекшілік ететін Қазақстан Республикасының Ұлттық экономика вице-министріне жүктелсін.

4. Алғашқы ресми жарияланған күнінен кейін күнтізбелік он күн өткен соң қолданысқа енгізілетін бұйрықпен бекітілген Мемлекеттік мүлікті сенімгерлік басқарудың үлгілік шартында 2.2-тармақтың 2) тармақшасынан басқалары  
2026 жылғы 11 шілдеден бастап қолданысқа енгізіледі.

|  |  |  |
| --- | --- | --- |
| **Лауазымы** |  | **АӘТ** |

«КЕЛІСІЛДІ»

Қазақстан Республикасының

Қаржы министрлігі

«КЕЛІСІЛДІ»

Қазақстан Республикасының

Жасанды интеллект және

цифрлық даму министрлігі